‘বাজিরাও মস্তানি’ (২০১৪) ছবিতে দিওয়ানি গানটিতে দীপিকা পাডুকোনের দিক থেকে চোখ ফেরানো যায় না। ওই পোশাকে দীপিকা ছাড়া আর কাকেই বা মানায়? কিন্তু ওই পোশাকে তো দ্বিতীয়বার দেখা যায়নি তাঁকে। কী হল তার পরে সেই জমকালো পোশাকের। কিংবা ‘জব উই মেট’-এ করিনার সেই লম্বা লাল স্কার্টটিই বা কোথায় রয়েছে? 
কোনও দিনও ভেবে দেখেছেন সিনেমার পর্দায় যে সুন্দর পোশাকে নায়ক নায়িকাদের দেখা যায়, সেই পোশাকগুলি দিয়ে তার পরে কী করা হয়!

এই বিষয়ে অন্যান্য খবর

চেনা দুঃখ, চেনা সুখ, অচেনা কিংবদন্তি


অনেকেরই জানা, কোনও বিখ্যাত নায়ক নায়িকার পোশাক অনেক সময়ে নিলামে তুলে বিক্রি করা হয়। তবে সব পোশাকই যে নিলামে ওঠে, তা কিন্তু নয়। 
অনেক সময়ে প্রোডাকশন হাউসের ট্রাঙ্কে প্যাক করে রেখে দেওয়া হয় সেই পোশাক। সঙ্গে লিখে রাখা হয় কোন সিনেমায় এই পোশাক ব্যবহার করা হয়েছিল। 
আবার সেই পোশাক নায়ক নায়িকারা নিজেদের কাছেও অনেক সময়ে রেখে দেন। হয়তো তাঁরা দ্বিতীয়বার পরেনও না। কিন্তু সেই পোশাকের সঙ্গে জড়ানো স্মৃতি ধরে রাখতেই তাঁরা যত্নে তুলে রাখেন ‘হিট’ ছবির ‘হিট’ পোশাক। 
শুধু পোশাক নয়, সিনেমায় ব্যবহার করা বিভিন্ন সামগ্রীরও পরিণতিও এমনই হয়। মনে রয়েছে ‘দিলওয়ালে দুলহনিয়া লে জায়েঙ্গ’ (১৯৯৫) ছবির সেই ‘ফ্যাশন’ তৈরি করা পোশাক কিংবা শাহরুখের হাতের ম্যান্ডোলিন! সবই হয়তো নিলামে উঠে কোনও ধনীর বৈঠকখানায়। নয়তো প্রোডাক্সান হাউজের মহাফেজখানায়।